Diari Oficial de la Generalitat Valenciana


Sumari del DOGV 2446, del 09-02-1995 (1995/833785)

DECRET 22/1995, de 6 de febrer, del Govern Valencià, que prorroga els terminis establerts en el Decret 20/1988, de 8 de febrer, del Govern Valencià, per a la substitució de les concessions de serveis regulars de transport públic de viatgers per carretera.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/02/06/22/dof/vci/html**

### Dades del document

Número de DOGV
:   2446

Data del DOGV
:   09-02-1995

Secció del DOGV
:   DISPOSICIONS GENERALS

Número del document
:   1995/833785


Data del document
:   06-02-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

DECRET 22/1995, de 6 de febrer, del Govern Valencià, que prorroga els terminis establerts en el Decret 20/1988, de 8 de febrer, del Govern Valencià, per a la substitució de les concessions de serveis regulars de transport públic de viatgers per carretera.   
El Decret 20/1988, de 8 de febrer, del Govern Valencià, regula la substitució de les concessions de serveis regulars de transport públic de viatgers per carretera en l'àmbit de la Comunitat Valenciana i estableix, en l'article 9, un termini de cinc anys per a les substitucions que afecten concessions sobre les quals l'administració considere que és necessari establir modificacions, i un termini addicional de dos anys per a la resta de concessions sobre les quals en principi no s'haguera considerat necessari establir modificacions i els concessionaris no hagueren presentat proposta de modificació.  
El Decret 22/1993, de 8 de febrer, del Govern Valencià, prorrogà per dos anys el termini de cinc anys que establia l'article 9 del Decret 20/1988, de 8 de febrer, del Govern Valencià, per a adoptar les resolucions definitives en els expedients de substitució que afecten concessions sobre les quals l'administració considere necessari establir modificacions.  
Una vegada iniciats els expedients escaients, s'ha pogut comprovar les dificultats que el procediment de substitució comporta, atesa la complexitat de la situació real d'una gran part de les empreses concessionàries. Per això, s'ha considerat convenient prorrogar els terminis establerts per a la substitució de les concessions.  
En virtut d'això, de conformitat amb l'Estatut d'Autonomia i els articles 35.c) i 22.e) de la Llei de la Generalitat Valenciana 5/1983, de 30 de desembre, de Govern Valencià, a proposta del conseller d'Obres Públiques, Urbanisme i Transports i amb la deliberació prèvia del Govern Valencià, en la reunió del dia 6 de febrer de 1995,  
DECRETE:  
Article primer  
S'estableix una nova pròrroga de dos anys, addicional a la fixada en el Decret 22/1993, de 8 de febrer, del Govern Valencià, pel qual es prorrogava per dos anys el termini de cinc anys que establia l'article 9 del Decret 20/1988, de 8 de febrer, del Govern Valencià, per a les substitucions que afecten les concessions de serveis regulars de transport públic de viatgers per carretera sobre les quals l'administració considere escaient establir modificacions.  
Article segon  
Es prorroga per dos anys el termini de set anys que establia en l'article 9 del Decret 20/1988, de 8 de febrer, del Govern Valencià, per a la substitució de la resta de concessions de serveis regulars de transport públic de viatgers per carretera sobre les quals en principi no s'haguera considerat necessari establir modificacions i els concessionaris no hagueren presentat proposta de modificació.  
DISPOSICIó FINAL  
Aquesta disposició entrarà en vigor l'endemà de la publicació en el Diari Oficial de la Generalitat Valenciana.  
València, 6 de febrer de 1995  
El president de la Generalitat Valenciana,  
JOAN LERMA I BLASCO  
El conseller d'Obres Publiques, Urbanisme i Transports,  
EUGENIO BURRIEL DE ORUETA


Còpia Permalink ELI